  Наталья Тетерина 297/298 номеро «Ижкар — Москва — Ижкар» ватсам поезд шуркынмон праздникъёсы ветлоз. Со сярысь Горький чугун сюреслэн нимлыко сайтэз ивортэ. Поезд 6-тӥ шуркынмонэ 9 часын но 29 минутэн Удмуртилэн шоркарысьтыз потоз но Москвае 7-тӥ шуркынмонэ 4 часын но 10 минутэн вуоз. Берен со 7-тӥ шуркынмонэ 10 часын но 10 минутэн потыса, Ижкаре 8-тӥ шуркынмонэ 6 часын но 35 минутэн вуоз. Москваозь эшшо одӥг поезд лэзён кулэлык праздник нуналъёсы та маршрутэн трос калык ветлэмен валче кылдӥз. Тодэ вайытом, Калыкъёслэн огазеяськон нуналзы понна 4–6 шуркынмон шутэтскон нуналъёсын ялэмын. Тегъёс: Ижкар Удмуртия Мерлык поездъёс чугунсюрес  